Ambur (märk)

Ambur (ladina keeles Sagittarius, sümbol ♐︎) on üheksas sodiaagimärk.

Kaasaegsest teaduslikust maailmapildist lähtudes kvalifitseerub sodiaagimärkide kontseptsioon ning astroloogia tervikuna pseudoteaduse alla.

 Lühiiseloomustus 

Amburi märk on seotud suurte religioonide ja filosoofiatega. Inimene, kel on Päike Amburis, väärtustab teadmisi, samamoodi nagu tema vastasmärk Kaksikud. Amburi puhul lisandub kollektiivsuse mõõde. Ambur loeb, arutleb ja reisib meelsasti, teda saadab kustumatu tung harida nii iseennast kui ka teisi. Ta võib olla seotud reisibüroode, matkamise, juura, kõrghariduse, võõrkeelte ja teoloogiaga.Juhani Nummela. "Astrologian käsikirja", Werner Söderström OY, Porvoo 1989, lk 60–61 Sageli eelistab ta elada maal, sest seal on rohkem avarust. Tema pilk on suunatud kaugele tulevikku ja ta ei pruugi märgata maiseid pisiasju. Komistades aitab teda üles tema optimism ja soov aina edasi minna. Ambur armastab tõde ja võib seetõttu olla taktitundetult otsekohene. 

Kuu Amburis näitab, et inimesele pakub turvatunnet vabadus ja võimalikult palju teadmisi maailma kohta. Ta ei karda uusi olukordi ja väljakutseid, teda masendab rutiin. Ta on teiste suhtes avatud ja usaldav, valmis kõike jagama. Ta võib olla oma põhimõtetes ja maailmavaates fanaatiliselt järjekindel.

Merkuur Amburis viitab inimesele, kes on oma väljaütlemistes väga otsekohene ega pea tõe puhul viisakust oluliseks. Ta on teadmishimuline ja andekas keeltes. Ta ei oska alati teisi kuulata, vaid eelistab ise rääkida, olles veendunud, et temal on õigus. Tema mõtteviis on üldistav, ta ei pööra tähelepanu detailidele ning ta innustub uutest ideedest liiga kergesti.

Veenus Amburi märgis viitab hea huumorimeelega inimesele, kes ootab naljasoont ka oma partnerilt. Ta vaimustub teistest inimestest kergesti ega suuda oma tundeid varjata. Ta ei pruugi olla armastuses väga püsiv, sest vajab vabadust ega talu rutiini ja kohustusi. Raha võib sisse tulla väga ladusalt, aga sama kergesti kipub ta seda kulutama.

Marss Amburis näitab, et inimesel on suur vajadus liikumise ja tegutsemisvabaduse järele. Ta ei tagane oma põhimõtetest kergesti ega salli ebaausust. Amburi Marsiga inimene ei ole üldjuhul pika vihaga. Ta võib olla väga otsekohene. Ta võib korraga ette võtta liiga palju erinevaid asju, mille lõpetamisega ta ei pruugi hakkama saada.

Jupiter Amburis näitab, et inimesele toob edu uudishimu ja avatud ellusuhtumine. Ta armastab reisida ja lugeda ning usub iseenda edusse. Tema liiga suurejoonelised plaanid ei pruugi täituda.

Saturn Amburis viitab inimesele, kes on püsivalt ja tõsiselt huvitatud filosoofiast, religioonist ja/või akadeemilisest kõrgharidusest. Ta võib olla oma põhimõtetes üsna jäik. Hea maine on tema jaoks ülioluline.

Uraan liikus Amburis viimati 1981.–1988. aasta paiku. Selle põlvkonna inimesed rajavad uusi usu- ja haridussuundi, põimides neisse teaduslikke ja okultseid põhimõtteid, ka astroloogiat. Nad tunnevad huvi võõraste kultuuride vastu ja võivad omaks võtta mõne võõrapärase elufilosoofia.

Neptuun oli Amburis viimati 1970.–1984. aastatel. Sel ajal sündinud põlvkond tajub sügavalt elu mõtet, tegeleb sageli vaimsete distsipliinidega, on idealistlik ja unistab suurelt. Nende miinuseks võivad nad olla väga emotsionaalsed ja otsustusvõimetud.

Pluuto liikus Amburis viimati 1995.–2008. aasta paiku. Sel ususõdade ja diktaatorite perioodil sündis põlvkond, kes peab elu jooksul avastama oma isikliku tõe, surumata seda peale teistele ja kaldumata fanatismi.

Traditsioonilised vastavused
 Parameeter Aeg  22. november – 22. detsemberValitseja  JupiterDomineeriv sõnapaar  Ma näenSünnimaja  ÜheksasOmadus  MuutuvElement  TuliPolaarsus  PositiivneEksaltatsioon  LõunasõlmLangus  PõhjasõlmPagendus  MerkuurAastaaeg  TalvNädalapäev  NeljapäevNumber  3Füsioloogia  Istmikunärv, puusad ja reied, ajuripatsSünnikivid  Topaas, türkiisKristallid  Asuriit, ahhaat, kaltsedon, tšaroiit, tumesinine spinell, dioptaas, granaat, kuldse läikega obsidiaan, labradoriit, lasuriit, malahhiit, lumeobsidiaan, roosa turmaliin, rubiin, suitsukvarts, spinell, sodaliit, sugiliit, vulfeniit, okeaniitMetall  TinaVärvid  Purpurpunane, puhas sügav tumesinine, kollane, roheline, roosa, violetneLoomad  Hobused, isahirved ja kõik kabjalised või jahiloomadTaimed  Metsnelgid, tõnnike, kassinaeris, nartsiss, kuldvits, aednelk, osi, astelpõõsas, võilillPuud  Pärn, mooruspuu, saar, tamm, kask, kastanipuuKohad  Hiina, India, Austraalia (eriti Sydney), Hispaania, Lõuna-Aafrika, Araabia, Madagaskar, Saksamaa (eriti Stuttgart), Itaalia (eriti Toscana), Toronto, kõik välismaa, tallid, hiigelsuured majad, põllud, künkad ja kõrged kohad, ülemiste korruste toad, kus on tulekolded

Viited

Kategooria:Kalender
Kategooria:Sodiaagimärgid